O actriță cunoscută a fost arestată pe stradă. Hunter Schafer, vedeta din serialul "Euphoria", în vârstă de 25 de ani, s-a numărat printre zecile de protestatari arestați la sediul NBC din Manhattan. Prezența președintelui Joe Biden la Late Night cu Seth Meyers a încins spiritele.
Actrița din "Euphoria", Hunter Schafer, a făcut parte dintr-un grup de peste 100 de demonstranți care au intrat în holul de la Rockefeller Plaza, zilele trecute, pentru a cere încetarea focului Gaza. Protestarii au fost arestați în timpul apariției președintelui Joe Biden, la Late Night cu Seth Meyers.
Hunter Schafer protesta împotriva războiului dintre Israel și Hamas în New York și a purtat un tricou pe care scria "Cease Fire Now" (Opriți focul acum), cerând oprirea luptelor care au loc în Gaza. Celebra actriță a fost luată pe sus de un ofițer al poliției din New York, care i-a pus cătușele, scrie TMZ.
Ulterior, tânăra de 25 de ani a primit două citații pentru încălcarea legii și tulburarea ordinii publice. Pe rețelele de socializare au fost postate mai multe clipuri video cu protestatarii stând în holul Rockefeller Center, în timp ce fluturau bannere pe care scria "Opriți focul".
Pe imaginile respective se putea zări și actrița din serialul "Euphoria". Ceilalți protestatari aveau bannere pe care scria: "Evrei către Biden: Opriți ajutorul militar pentru genocid".
Organizatorii protestului din SUA au precizat că vedeta și ceilalți protestatari urmează să se prezinte în instanță în luna martie. Departamentul de poliție din New York a arestat în total 30 de persoane.
"Lăudăm angajamentul ei față de libertatea palestinienilor și față de justiție pentru toată lumea", a declarat Sonya Meyerson-Knox, de la Jewish Voice for Peace, într-o declarație trimisă miercuri, 28 februarie 2024.